OpenLLM-France/wikimedia huggingface dataset:
# Lars Edvard Phragmén

Lars Edvard Phragmén (Örebro, 2 de setembre de 1863 - Estocolm, 14 de març de 1937) va ser un matemàtic suec que va ser secretari editorial de la revista Acta Mathematica.

## Vida i obra

Phragmén era fill d'un rofessor de matemàtiques de l'institut d'Örebro, uns 200 quilòmetres a l'oest d'Estocolm. El 1882 va ingressar a la universitat d'Uppsala, però l'any següent es va traslladar a la d'Estocolm, on va ser deixeble de Gösta Mittag-Leffler qui va descobrir en ell un gran potencial, confiant-li el 1888 el càrrec de secretaria d'edició de la seva revista Acta Mathematica. L'any següent, va fer una important aportació en descobrir un greu error que hi havia en un article d'Henri Poincaré sobre el problema dels tres cossos.
A partir de la mort de Sófia Kovalévskaia (1891), va ocupar el seu lloc de professor de matemàtiques a la universitat d'Estocolm, però el 1904 va deixar la docència per incorporar-se al negoci de les assegurances. De 1904 a 1908 va ser director de la inspecció estatal d'assegurances i, a partir de 1908, va ser president d'una important companyia d'assegurances sueca. També va ser president de la societat sueca d'actuaris.
Les seves aportacions més importants rauen en l'anàlisi complexa i és recordat, sobre tot, pel Principi de Phragmén-Lindêlöf per demostrar els límits d'una funció holomorfa. Phragmén també es va interessar per la matemàtica actuarial i per l'assignació eficient dels vots a diferents candidatures electorals.

## Referències

* ↑ Mora i Oliver, 2015, p. 91.
* ↑ Janson, 2016, p. 70.
* ↑ Gårding, 1994, p. 113.
* 1 2 E., 1937, p. 440.
* ↑ Mora i Oliver, 2015, p. 94.
* ↑ Gårding, 1994, p. 113-115.
* ↑ Janson, 2016, p. 71.

## Bibliografia

* E., W.P. «Edvard Phragmen» (en anglès). Journal of the Institute of Actuaries, Vol. 68, Num. 3, 1937, pàg. 440-441. DOI: 10.1017/S0020268100010830. ISSN: 2058-1009.
* Gårding, Lars. Mathematics and Mathematicians. Mathematics in Sweden before 1950. (en anglès). American Mathematical Society, 1994. ISBN 0-8218-0612-2.
* Janson, Svante «Phragmén's and Thiele's Election Methods» (en anglès). arXiv.org, 2016. OCLC: 1013962807.
* Mora, Xavier; Oliver, Maria «Eleccions mitjançant el vot d'aprovació. El mètode de Phragmén i algunes variants». Butlletí de la Societat Catalana de Matemàtiques, Vol. 30, Num. 1, 2015, pàg. 57-101. DOI: 10.2436/20.2002.01.59. ISSN: 0214-316X.

## Enllaços externs

* O'Connor, John J.; Robertson, Edmund F. «Lars Edvard Phragmén» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Domar, Yngve. «Matematisk forskning under Stockholms högskolas första decennier». Uppsala universitet, 1978. Arxivat de l'original el 12 de maig 2017. [Consulta: 25 desembre 2018]. (suec)
* Macho, M. «El teorema de Phragmén–Brouwer». ZTFNews.com Euskal Herriko Unibersitatea, 2013. [Consulta: 25 desembre 2018]. (castellà)
* Aarnes, Johann F. «Lars Edvard Phragmén». Store norske leksikon, 2009. [Consulta: 25 desembre 2018]. (noruec)
# Partit Conservador del Kurdistan

El Partit Conservador del Kurdistan (PCK/Al Muhafinin; kurd: Parti Parezgarani Kurdistan o Hizb al-Muhafidhin al-Kurdistani) és un moviment polític kurd. Fou fundat cap a la fi 1991 o principi de 1992 i té base tribal surchi. Des de 1996 es va enemistar amb el Partit Democràtic del Kurdistan (PDK) i les relacions van empitjorar després d'un atac del PDK a un poble de la tribu surchi del qual el cap, Hussein Surchi, parent del líder del partit, va morir. En endavant va quedar limitat al territori de la Unió Patriòtica del Kurdistan i va tenir un ministre al gabinet de Sulaymaniyya. El seu cap era Zaid Surchi i actualment és Umar Surchi. En les eleccions del 2005 va obtenir 5.506 vots (0,31%). En les del 2009 va obtenir només 2.426 vots (0,13%).
A les legislatives iraquianes del 2005 (gener i desembre) va anar amb l'Aliança Democràtica Patriòtica del Kurdistan i el 2010 no va participar.

## Referències

* Global Security
# Villar de Fallaves

Villar de Fallaves és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 124 | 115 | 99 | 96 |
# Cap dels Rocs

El Cap dels Rocs és una muntanya de 1.396 metres que es troba al municipi del Castell de l'Areny, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ledesma de la Cogolla

Ledesma de la Cogolla és un municipi de la Rioja, a la regió de la Rioja Alta.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Jacob de Batnes

Jacob de Batnes (llatí: Iacobus; grec antic: Ἰάκωβος) (Curtamum, aproximadament 452- 522), va ser un religiós sirià, bisbe de Batnes (Βάτνη o Βατναί) posteriorment anomenada Saruj, o Osroene, situada uns 50 km a l'est de Birtha, a l'Eufrates. Pel lloc on exercia el seu bisbat se l'anomena també Batneu o Sarugense, i encara Sapiens o Savi.
Els seus pares semblava que no podien tenir fills i quan Jacob va néixer es va considerar una benedicció de Déu i la resposta a les seves oracions. Va créixer i aviat va destacar pels seus coneixements i eloqüència. No va arribar a bisbe fins que tenia uns 68 anys, el 519, i va exercir només uns tres anys. Va morir potser el 522 amb 70 anys. Alguns autors l'han acusat de mantenir doctrines properes al Monofisisme, però s'ha demostrat la seva ortodòxia.
És reverenciat per les esglésies maronita i jacobita, però no s'ha de confondre amb el sant sirià Jacob esmentat per Procopi que va viure mig segle abans.

## Obres

Va escriure les seves obres en siríac, i se n'han conservat moltes.
* Una Litúrgia, de la que també se'n conserva una versió llatina.
* Un Servei baptismal.
* Homilies, algunes en prosa i altres en vers. Sobre sants de l'Antic i el Nou Testament i sobre l'encarnació, la mort, l'enterrament i la resurrecció de Jesucrist.
* Diverses Epístoles. Una carta que va escriure durant una invasió de la frontera oriental pel rei persa Cavades o Cabadis a principis del segle vi, va animar a la població a resistir els invasors.

## Referències

* ↑ Smith, William (ed.). «Jacobus». A Dictionary of Greek and Roman biography and mythology. [Consulta: 30 juliol 2021].
# Parc de la Prehistòria

El Parc de la Prehistòria és un equipament cultural situat al consejo de Teberga, a Astúries, prop de la capital Samartín (a 3,5 km, al llogaret de San Salvador d'Alesga), on es mostren diversos aspectes de la vida al paleolític amb reproduccions dels objectes d'ús habitual, unes coves i poblats. Està format per tres àrees:
* Zona de recepció
* Galeria
* Cova de Coves
El lloc tanca a l'hivern el dilluns, dimarts i dimecres, i el dilluns i dimarts en temporada mitjana; l'estiu està obert tots els dies. L'entrada té un cost moderat.

## Referències

* Prospecte informatiu del mateix parc, 2011
# L'Estany de Nules

L'Estany és un Paratge Natural Municipal del municipi de Nules (Plana Baixa, País Valencià) declarat per Acord de la Generalitat Valenciana el 3 de desembre de 2004.
L'estany de Nules és una llacuneta litoral formada per la surgència abundant d'aigua subterrània a la marjal, a la qual també van arribar aportacions d'escorrentia superficial en altres temps. Aquest enclavament és un testimoni històric que ha sobreviscut a les transformacions agrícoles i a la urbanització de la costa.
El paratge natural se situa al final del conjunt marjalenc de Nules, un dels més ben conservats en tot el conjunt palustre litoral que prové del rosari de marjals que s'estenien al llarg de la costa dels Tarongers. Aquesta marjal forma part del Catàleg de zones humides del País Valencià des de l'any 2002 i està inclosa en la Proposta de llocs d'interès comunitari (LIC) de la xarxa Natura 2000.

## Fauna i vegetació

L'estany de Nules constitueix un refugi excepcional per a les aus; és un important lloc de migracions a l'hivern, i on les aus es poden alimentar, descansar o fins i tot niar. Aquesta llacuna artificialitzada té una estreta franja de vegetació palustre on troben recer fotges, polles d'aigua, cabussets i altres anàtids que conviuen amb exemplars d'oques, introduïts per fomentar l'atracció a l'avifauna silvestre aquàtica del lloc.

## Presència humana

Aquesta zona humida és una excel·lent zona d'esbarjo tradicional amb gran aprofitament per part de la població del municipi, i es troba condicionada per a l'ús i el gaudi públic.

## Vegeu també

* Nules
* La Plana
* Llista d'espais naturals del País Valencià

## Referències

* 1 2 3 «Estany de Nules - Vida Silvestre - Generalitat Valenciana». [Consulta: 23 abril 2023].
* ↑ «Paratge Natural Municipal L 'Estany (Nules). Aiguamoll, refugi d'aus». [Consulta: 23 abril 2023].
# McCall

McCall és una població dels Estats Units a l'estat d'Idaho. Segons el cens del 2000 tenia 2.084 habitants.

## Demografia

Segons el cens del 2000, McCall tenia 2.084 habitants, 902 habitatges, i 549 famílies. La densitat de població era de 136,1 habitants/km².
Dels 902 habitatges en un 28,8% hi vivien nens de menys de 18 anys, en un 49,2% hi vivien parelles casades, en un 7,9% dones solteres, i en un 39,1% no eren unitats familiars. En el 33,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,86.
Per edats la població es repartia de la següent manera: un 24,3% tenia menys de 18 anys, un 6% entre 18 i 24, un 24,6% entre 25 i 44, un 30,7% de 45 a 60 i un 14,4% 65 anys o més.
L'edat mediana era de 42 anys. Per cada 100 dones de 18 o més anys hi havia 99,9 homes.
La renda mediana per habitatge era de 36.250 $ i la renda mediana per família de 46.420 $. Els homes tenien una renda mediana de 27.955 $ mentre que les dones 26.932 $. La renda per capita de la població era de 18.479 $. Aproximadament el 7% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McCall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- McCall». American Fact Finder. Oficina del Cens dels Estats Units, 12-01-2010.
# Partit Constitucional

El Partit Constitucional també anomenat Partit Conservador (de la Revolució de Setembre) va ser una agrupació política que va estar activa a Espanya a des del 1871. Es va crear després de l'escissió dels progressistes que va seguir a la mort del general Prim. El Partit Constitucional va constituir el nucli del Partit Liberal de l'època de la Restauració. L'ala dreta del Partit Progressista i diversos escindits de la Unió Liberal es van organitzar sota la prefectura del general Serrano i de Sagasta.
El Partit Constitucional s'alternaria en el poder amb el Partit Radical durant el breu regnat d'Amadeu I de Savoia. Durant l'any 1874, el Partit Constitucional va tenir al seu càrrec bona part de la responsabilitat del govern. En 1875, el Partit Constitucional es va dividir: els dirigits per Manuel Alonso Martínez li van oferir col·laboració a Cánovas del Castillo en l'elaboració del text constitucional, mentre que la resta del partit va seguir defensant la vigència de la Constitució de 1869, expressió de les conquestes liberals de l'any anterior. El 1880, els constitucionals s'uniren a algunes destacades personalitats polítiques i formaren el Partit Liberal Fusionista, sota el lideratge de Sagasta.

## Referències

* ↑ Palomas, Joan «Els liberals reformistes: Víctor Balaguer». Barcelona Quaderns d'Història, 6, 2002, pàg. 222.
* ↑ «El Sexenni Democràtic (1868-1874)». HispanTIC, 26-01-2018. Arxivat de l'original el 2018-10-15 [Consulta: 15 octubre 2018].
* ↑ «Partit Constitucional». Gran Enciclopèdia Catalana. Barcelona: Grup Enciclopèdia Catalana.
# Uňatín

Uňatín és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1311.

## Referències

* ↑ «Banskobystrický kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
* ↑ «História» (en eslovac). [Consulta: 28 gener 2024].
# Cap dels Aspres de Broate

El Cap dels Aspres de Broate és un cim de 2.641 metres, punt culminant de la serra de les Aspres de Broate. Està situat a la capçalera de la la vall de Cardós, en el municipi de Lladorre, a la comarca del Pallars Sobirà. El pic, així com total la serra, es troba dintre del Parc Natural de l’Alt Pirineu.

## Referències

* ↑ Institut Cartogràfic i Geològic de Catalunya, 2024.

## Bibliografia

* Institut Cartogràfic i Geològic de Catalunya. «Cap dels Aspres de Broate», 2024. [Consulta: 9 maig 2024].
# Ailúrids

Els ailúrids (Ailuridae) són una família de mamífers mustèlids formada per un únic membre viu, el panda roig (Ailurus fulgens), que habita la Xina.
Aquesta família ha estat molt controvertida, ja que durant molt de temps s'estigué discutint si podria ser un parent proper de l'os rentador o, malgrat la gran diferència física, del panda gegant.

## Espècies fòssils

A més d'Ailurus, la família inclou vuit gèneres extints, la majoria dels quals es reparteixen entre dues subfamílies, Ailurinae i Simocyoninae.
* Família Ailuridae
** ?Gènere Amphictis (†)
** Gènere Protursus (†)
** Subfamília Ailurinae
*** Gènere Ailurus
*** Gènere Magerictis (†)
*** Gènere Parailurus (†)
*** Gènere Pristinailurus (†)
** Subfamília Simocyoninae (†)
*** Gènere Actiocyon (†) (Sinònim amb el Alopecocyon)
*** Gènere Alopecocyon (†)
*** Gènere Simocyon (†)

## Cladograma

| Musteloidea | Ailuridae   Mephitidae   Procyonidae Mustelidae |

## Referències

* ↑ McKenna, MC i Bell SK. Classification of Mammals Above the Species Level. Columbia University Press, 1997.
* ↑ Peigné, S.; M. Salesa, M. Antón; J. Morales «Ailurid carnivoran mammal Simocyon from the late Miocene of Spain and the systematics of the genus». Acta Palaeontologica Polonica, 50, 2005, pàg. 219–238.
* ↑ Salesa, M.; M. Antón, S. Peigné; J. Morales «Evidence of a false thumb in a fossil carnivore clarifies the evolution of pandas». Proceedings of the National Academy of Sciences, 103, 2, 2006, pàg. 379–382. DOI: 10.1073/pnas.0504899102. PMC: 1326154. PMID: 16387860.
* ↑ Wallace, SC i Wang, X «Two new carnivores from an unusual late Tertiary forest biota in eastern North Americ». Nature, 431, 7008, 2004, pàg. 556–559. DOI: 10.1038/nature02819. PMID: 15457257.
* ↑ «†Actiocyon Stock 1947». Fossilworks. Arxivat de l'original el 24 de març 2016. [Consulta: 5 gener 2016].
# Bukhtí

Bukhtí (en rus: Бухты) és un poble del Daguestan, a Rússia, que el 2019 tenia 1.014 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Abelardo Riera Fernández

Abelardo Riera Fernández (L'Entregu, 13 de desembre de 1912 - Madrid, 11 de setembre de 1982) fou un futbolista espanyol de la dècada de 1930.

## Trajectòria

Fou jugador del Reial Oviedo, amb qui jugà a primera divisió les temporades 1935-36 i 1940-41. La temporada 1939-40 jugà breument al FC Barcelona. Es donà el fet que, just acabada la Guerra Civil espanyola al camp de l'Oviedo no es podia jugar a futbol i el club no pogué disputar cap competició. Per no passar tot l'any sense jugar, Abelardo Riera, Emilín i Herrerita ingressaren aquella temporada al Barcelona.

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Recuerdo a Emilin». Mundo Deportivo, 08-04-1977. [Consulta: 1r octubre 2015].

## Enllaços externs

* Perfil a BDFutbol
# Mateu Soler i Ramos

Mateu Soler i Ramos (Martorell, 1720 - 1799) va ser un músic i fagotista català, germà del compositor i organista Pare Soler. Va començar el seu camí com a músic en el "Monasterio de Las Descalzas Reales", a Madrid. Més tard, va ser contractat com a músic militar pel rei Carles III i va formar part de la capella reial, entre 1780 i 1799, com a primer fagot. Només una de les seves composicions, Sonata de fagotto, ha sobreviscut fins als nostres dies. En el seu temps va ser considerat un dels millors interprets de fagot.

## Referències

* ↑ Igoa Mateos, Enrique. La cuestión de la forma en las sonatas de Antonio Soler (tesi) (en cas). Madrid: Universidad Complutense de Madrid, 2014, p. 65.
* ↑ «Mateu Soler i Ramos | enciclopedia.cat». [Consulta: 18 gener 2023].

## Bibliografia

* Bourligueux «UN HERMANO DEL PADRE ANTONIO SOLER, FAGOTISTA DE LA REAL CAPILLA MADRILEÑA». Revista de Musicología, 8, 1, 1985, pàg. 83. DOI: 10.2307/20794971. ISSN: 0210-1459.
* Baltasar., Saldoni,. Diccionario biografico-bibliografico de efemerides de musicos españoles. Centro de Documentation Musical, Ministerio de Cultura, 1986.
# Parshu Ram Mahadev

Parshu Ram Mahadev és un llogaret del Rajasthan a 80 km de Rajsamand i a poca distància de Bari Sadri, a la carretera que va fins a Jodhpur. És al cim d'un turó, on el santó Parshu Ram va pregar a Xiva a una cova, rodejada de turons verds, que va fer el mateix Parshu Ram; els peregrins van a aquest lloc des d'altres llocs de l'Índia i pugen uns 4 km. L'entorn és una zona natural protegida.
# Vacquinol-1

El vacquinol-1 és una molècula orgànica sintetitzada artificialment a partir de la quinina. Actua com a fàrmac estimulant la mort de les cèl·lules del glioblastoma multiforme mitjançant la vacuolització per macropinocitosi, l'esgotament de l'ATP i conseqüentment, el trencament de la membrana plasmàtica.

## Referències

* ↑ «Vacquinol-1 (CAS 5428-80-8)». www.caymanchem.com. [Consulta: 22 setembre 2016].
# Caprese

«Caprese» té aquests significats:
* Municipi d'Itàlia a la província d'Arezzo, anomenat Caprese Michelangelo en memòria de Miquel Àngel, nascut en aquesta localitat.
* Amanida caprese, tipus d'amanida italiana procedent de l'illa de Capri.
# Ailyn

Ailyn és el nom artístic de Pilar Giménez García, una cantant catalana nascuda el 29 de maig del 1982 a Esplugues de Llobregat.

## Els seus inicis

El talent musical de l'Ailyn, el va descobrir la seva mare, en veure que la seva filla era capaç de tocar en un teclat totes les cançons que escoltava només d'orella amb tan sols dos anys. Havia heretat, doncs, el talent musical de gairebé tota la seva família materna. La seva trajectòria musical va començar als 11 anys a l'escola: a la classe d'anglès, un professor va posar una cançó de Mariah Carey i, un cop a casa, l'Ailyn va començar a cantar-la; va ser llavors quan la seva família es va adonar del talent que tenia com a cantant. Als 15 anys es va matricular a l'Escuela Albéniz, d'Esplugues, per estudiar solfeig i cant clàssic.

## Charm

El seu primer contracte discogràfic va ser com a component del grup femení Charm, (un trio vocal femení que tocava cançons d'anime, J-pop i J-rock). Després del seu primer àlbum titulat "Konnichiwa" i publicat el 2003, va voler provar sort com a artista en solitari, va començar a gravar pistes pel seu compte. El 2004, després de completar algunes cançons per a la sèrie d'anime "Kimagure Orange Road", va deixar el grup i va començar una carrera en solitari.

## Sirenia

L'abril de 2008 es va fer pública la notícia que l'Ailyn va entrar a formar part del grup de metal gòtic Sirenia, de Noruega d'entre més de 500 dones.
| « | "Em van seleccionar com a nova vocalista de Sirenia com un accident", va dir més tard a una entrevistadora. "La meva germana els va afegir als amics del meu myspace, però no ens vam adonar que si volies fer una audició per a la banda havies d'enviar-los la teva maqueta o afegir-los com a amics, així que em vaig sorprendre quan em van escriure demanant-me que anés a Noruega i audicionés per al nou vocalista. Hi vaig anar dues vegades, la primera vegada va ser una audició d'estudi i la segona amb tots els membres de la banda. Crec que vaig ser seleccionada perquè soc el que Morten buscava per a la banda, i a més des del primer moment vam connectar tots els membres de Sirenia i jo". | » |
El seu 1r àlbum com a vocalista de la banda, The 13 Floor, va sortir a la venda el 23 gener del 2009. El 1r senzill del grup ha estat The path to decay.
El dimarts 5 de juliol de 2016, a través d'un comunicat de la pàgina oficial de Sirenia, es va informar que Sirenia i Ailyn separaven els camins. La cantant, per la seva banda, va assegurar que la decisió d'abandonar el grup (a qui va pertànyer per 8 anys) no en va ser, sinó de Morten Veland sense entrar en detalls més grans sobre els motius.

## Referències

* 1 2 3 4 https://metalstorm.net/bands/bandmember.php?member_id=14041
* ↑ https://web.archive.org/web/20160708060756/http://www.elcuarteldelmetal.net/2016/07/ailyn-gimenez-es-expulsada-de-sirenia.html

## Enllaços externs

* Web Oficial
# Zenobia (cràter)

Zenobia és un cràter d'impacte en el planeta Venus de 39,1 km de diàmetre. Porta el nom de Zenòbia (c. 240 - c. 274), reina de Palmira, i el seu nom va ser aprovat per la Unió Astronòmica Internacional el 1994.

## Referències

* ↑ «Zenobia». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Bukhólovo

Bukhólovo (en rus: Бухолово) és un poble de l'óblast de Vladímir, a Rússia, segons el cens del 2010 tenia 33 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# La Riba Roia

La Riba Roia és un paratge del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Serradell.
Està situat a la dreta del riu de Serradell, a llevant de lo Boïgot Rodó i dessota i al nord de l'Obac de Serradell, al vessant nord-oriental de la Serra de Sant Salvador. És al sud-oest de Serradell.

## Enllaços externs

* Institut Cartogràfic de Catalunya; cal fer dos passos d'aproximació
# Matteo Guendouzi

Matteo Guendouzi Olié (pronunciació francesa: ​; 14 d'abril de 1999) és un futbolista professional francés que juga de centrecampista per l'Olympique de Marsella i per la selecció francesa

## Referències

* ↑ «Matteo Guendouzi» (en francès). Ligue de Football Professionnel. [Consulta: 2 febrer 2019].
* ↑ «Matteo Guendouzi: Overview». Premier League. [Consulta: 2 febrer 2019].
# Vacomages

Els vacomages (llatí Vacomagi) foren un poble celta de Britànnia, a la part nord no dominada pels romans, possiblement a la vora del Loch Lomond. Claudi Ptolemeu els assigna quatre ciutats.

## Vegeu també

* Alata Castra

## Referències

* ↑ Smith, William George. Dictionary of Greek and Roman geography (en anglès). William George Smith, 1854, p.441-442.